
RAPORT DE SPECIALITATE

[bookmark: _Hlk129175403]privind încheierea unui ACORD DE ASOCIERE cu Ministerul Mediului, Apelor și Pădurilor (MMAP), privind derularea procedurilor de achiziție publică a containerelor pentru dotarea centrelor de colectare prin aport voluntar, în vederea implementării proiectelor aferente Investiției I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune Subinvestiției I1.a. Înființarea de centre de colectare prin aport voluntar din cadrul Planului Național de Redresare și Reziliență

	Având în vedere Referatul de aprobare a proiectului de hotărâre  al Primarului Municipiului Timișoara și Proiectul de hotărâre privind încheierea unui ACORD DE ASOCIERE cu Ministerul Mediului, Apelor și Pădurilor (MMAP), privind derularea procedurilor de achiziție publică a containerelor pentru dotarea centrelor de colectare prin aport voluntar în vederea implementării proiectelor aferente Investiției I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune Subinvestiției I1.a. Înființarea de centre de colectare prin aport voluntar din cadrul Planului Național de Redresare și Reziliență

Facem următoarele precizări:
Având în vedere prevederile legale:
- Ordonanța de urgență a Guvernului nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu modificările și completările ulterioare;
- Legea nr. 231 din 30 septembrie 2021 privind aprobarea Ordonanței de urgență a Guvernului nr. 24/2021 pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
- Ordonanța de urgență a Guvernului nr. 155 din 3 septembrie 2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu modificările și completările ulterioare;
- Legea nr. 98/2016 privind achizițiile publice, cu modificările și completările ulterioare;
- Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
- Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare.
- Contractul de finanțare nr. C3I1A0122000343

Prin HCLMT nr. 18/19.01.2023, s-a aprobat depunerea și implementarea proiectului:  „Înființarea a trei centre de colectare prin aport voluntar (CAV)” în cadrul Apelului de Proiecte PNRR/2022/C3/S/I.1.A, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.a. – Înființarea de centre de colectare prin aport voluntar din Planul Național de Redresare și Reziliență. 
	Obiectivul Componentei C3 – Managementul Deșeurilor din cadrul Planului Național de Redresare și Reziliență (PNRR) este accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.
	În cadrul Investiției I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiţia I1.a. - Înfiinţarea de centre de colectare prin aport voluntar din Planul Național de Redresare și Reziliență, obiectivul specific este: dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.
	Cererea de finanțare a fost depusă în cadrul mecanismului de accesare a fondurilor europene aferente PNRR- Componenta 3-Managementul deșeurilor, I.1.a. „Înființarea de centre de colectare prin aport voluntar”, pentru realizarea a 3 centre integrate de colectare separată prin aport voluntar, în vederea respectării prevederilor OUG nr. 92/2021 privind regimul deșeurilor cu modificările și completările ulterioare.
	În vederea implementării proiectului „Înființarea a trei centre de colectare prin aport voluntar (CAV)”, MMAP va derula procedurile de achiziție publică a containerelor pentru dotarea centrelor de colectare prin aport voluntar, Acordul de asociere stabilind cadrul juridic, administrativ și operațional de colaborare între MMAP și Partener. 
	În cadrul asocierii de autorități contractante, MMAP are calitatea de autoritate care va realiza achiziția pentru containere pentru dotarea centrelor de colectare prin aport voluntar aferentă proiectului, iar Partenerul are calitatea de autoritate de implementare și plată pentru aceste contracte. 	În baza Art. 44 din Legea nr. 98/2016 privind achizițiile publice, cu modificările și completările ulterioare, MMAP și Partenerul se asociază și vor constitui Autoritatea Contractantă în acordurile cadru/contractele de achiziție publică a containerelor pentru dotarea centrelor de colectare prin aport voluntar, aferente proiectelor finanțate prin PNRR, Componenta C3, Subinvestiția I1.a.

Ținând cont de datele tehnice descrise de către compartimentele de resort în prezentul raport, în baza art. 136 din O.U.G. nr. 57/2019 privind Codul administrativ, apreciem că Proiectul  de hotărâre privind încheierea unui ACORD DE ASOCIERE cu Ministerul Mediului, Apelor și Pădurilor (MMAP), privind derularea procedurilor de achiziție publică a containerelor pentru dotarea centrelor de colectare prin aport voluntar, în vederea implementării proiectului „Înființarea a trei centre de colectare prin aport voluntar (CAV)” prin PNRR, îndeplinește condițiile pentru a fi supus dezbaterii și aprobării plenului consiliului local. 

